《寄题玉山周晦叔家似贤斋》
宋代·陈文蔚

人心殊嗜好，黑白互相形。
农臭不自悟，荧荧飞青蝇。
一日对此君，炯然又眼明。
子猷虽借宅，绿阴仍满庭。
雅净两龚洁，高寒伯夷清。
可近不可狎，劲挺干青冥。
世人景先哲，绘画劳丹青。
想像不觌面，孔孟何由倾。
安知君子交，日日与相迎。
手种万苍玉，君家有典刑。
清风流至今，修好无渝盟。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。